**«Тіл дарыны-2018»**

«Рухани жаңғыру» бағдарламасы аясында өткен аудандық «Тіл дарыны -2018 байқауына» Ортақ орта мектебінің 9-сынып оқушысы Бейсембі Сабина мен 11-сынып оқушысы Алимжанов Нурлыхан қатысып, жүлделі орындар иеленді. Байқауға қазақ, орыс және ағылшын тілін жетік меңгерген ауданның 25 оқушы қатысты. Оқушылар сайысқа 12 номинация бойынша бақтарын сынады. Бұл сайыста оқушылар үш тілде мәнерлеп оқу, сөйлеу, жаңылмай жаңылтпаш айту, жұмбақтардың шешуі мен мақал мәтелдерді тауып оны үш тілде айтуға сонымен қатар, халқымыздың ұлы тұлғалары мен Отанымыз жайлы білімдерін көрсету керек болатын.

Аудандық білім бөлімінің әдіскері Клара Аманбековқызының айтуынша, Алимжанов Нурлыхан «Өнертаным» номинициясынан, яғни үш тілде жаңылтпаш айтудан ерекше көзге түскен. Ал Бейсембі Сабина мектепішілік және аудандық «Тіл дарыны -2018» байқауында өзін жан-жақты көрсете білді. Үстіміздегі жылдың 12-13 наурыз айында өтетін облыстық байқауға жолдама алған оқушыларымыз мектебіміз бен ауданымыздың атын шығарады деген үміттеміз. Сабина мен Нурлыханға сәттілік тілейміз!!!